Vroue moet ligloop vir dié 3 dodelike hartrisiko’sArgieffoto: Pixabay Vroue wat rook, diabetes het of aan hoë bloeddruk ly moet ligloop; hulle kanse om ŉ hartaanval te kry is skrikwekkend hoër as dié van mans. Al kry mans oor die algemeen meer hartaanvalle as vroue, en selfs al rook ŉ man en hy het ook diabetes of hoë bloeddruk, is ŉ vrou wat in dié kategorieë val, se kanse op ŉ hartaanval steeds groter. Dit is bevind in ŉ studie wat pas in die vakjoernaal BMJ gepubliseer is. Kenners aan die Universiteit van Oxford het die gesondheidsinligting van byna 472 000 mense bestudeer wat geen geskiedenis van kardiovaskulêre siektes gehad het nie. Daar is gevind indien ŉ vrou rook, is haar risiko om ŉ hartaanval te kry 55% hoër as dié van ŉ man wat rook. Terwyl haar kanse om ŉ hartaanval te kry indien sy hoë bloeddruk het, 83% in vergelyking met ŉ man se relatiewe kanse indien hy aan dié toestand ly. Tipe-2-diabetes verhoog ŉ vrou se kanse op ŉ hartaanval met 47%, in vergelyking met ŉ man se kanse, sou hy diabetes hê. Volgens die studie is hierdie die eerste van sy soort wat na die verskille in die risiko vir ŉ hartaanval kyk, tussen mans en vroue met dieselfde toestand, of wat rook. Omdat leefstylfaktore al meer bydra hiertoe en mense al hoe ouer word, is die verwagting dat mans en vroue uiteindelik dieselfde aantal hartaanvalle sal kry, selfs sonder dié drie faktore. Argieffoto: Pixabay Die benadering van hartsorg vir vroue het ook begin verander nadat die internasionale Amerikaanse hartvereniging ŉ beleidsverklaring in die vakjoernaal Circulation gepubliseer het, omdat vroue nie korrek gediagnoseer en behandel word nie. Vroue kry nie sulke erge blokkasies in hul are soos mans nie, tog wanneer daar ŉ bloedklont is, is daar skade aan die hart se kransslagaar en dan is die bloedtoevoer te min na die hartspier. ŉ Stent word minder gereeld wil vroue gegee. Wanneer daar gepoog word om bloedtoevoer te herstel, is daar soms komplikasies by vroue omdat hul are en slagare kleiner is, en hulle ouer is wanneer hulle ŉ hartaanval kry. Daarby, het hulle dan reeds siektes oos diabetes-tipe-2 en hoë bloeddruk Simptome is: Vroue kan borspyn ervaar, net soos mans, maar dit is meer algemeen om kortasem te wees, te braak, naar te wees en pyn in die kaak of rug te kry. ŉ Mens kan ook ŉ gevoel van “volheid” of druk in die middel van jou bors ervaar, pyn in albei arms, nek of maag en sweet.